Aeroporto de Vigo

O aeroporto de Vigo , tamén coñecido como aeroporto de Peinador, é un aeroporto galego situado en terreos dos concellos de Mos, Redondela e Vigo. Está situado a nove quilómetros do centro desta última cidade. Conta cunha ampla oferta de viaxes regulares a Madrid, Barcelona, Bilbao, Canarias e París, ademais dos voos chárter. É o segundo aeroporto galego en transporte de mercadorías, por detrás do aeroporto de Santiago, e o terceiro por número de pasaxeiros e voos, tralos de Santiago e da CoruñaAENA, 2019. Tráfico de pasaxeiros, operacións e carga nos aeroportos españois (datos provisionais). Na actualidade rexistra unha forte competencia do aeroporto de Sá Carneiro do Porto (Portugal). Debe o seu nome á súa localización xunta Peinador, na parroquia viguesa de Cabral.

 Horario 
A terminal de pasaxeiros do aeroporto de Peinador abre de 05:30AM a 01:30AM todos os días da semana.

 Historia 
A aviación fixo a súa aparición en Vigo en 1911 cun espectáculo aéreo levado a cabo polo francés Jules Verdines. Dúas novas festas da aviación tiveron lugar en 1913 en Coia e en 1919 na praia de Panxón (Nigrán).

Ata os anos vinte non se propón con fins comerciais. Por entón, Vigo foi o último porto europeo usado acotío polos vapores con destino e procedencia de Suramérica, polo que transportaban toda a correspondencia. Por isto, a Comisión Técnica de Correo Aéreo estableceu unha ruta Madrid-Salamanca-O Porto-Vigo que, porén, nunca chegou a adxudicarse.

No 1927, o Goberno considerou de interese xeral a construción dun aeródromo con carácter aduaneiro en Galiza. Ao mesmo tempo, o porto de Vigo foi habilitado para a hidroaviación. En marzo do 1929, abriuse ao tráfico aéreo oficial para a hidroaviación o porto marítimo e a baía de Vigo. Como complemento a estas instalacións, decidiuse construír un "aeroporto marítimo" na praia de Cesantes, no municipio de Redondela. Ao mesmo tanto unha comisión técnica comezou a estudar distintos terreos para a construción dun aeroporto en terra, decantándose por unha zona cedida polo concello do Porriño nas Gándaras de Budiño.

O proxecto parouse a 1936 cando o xeógrafo Francisco Senac interesouse por el e visitou os terreos das Gándaras xunto con técnicos militares, pero ao ver a zona parcialmente inundada. Dirixíronse entón a Valladares para visitar novos terreos e de camiño veciños de Mos amosáronlle a zona de Peinador e un bosquexo feito por Jenaro de la Fuente. O proxecto foi validado polos militares, que querían construír unha pequena pista para uns cazas que ían chegar ao porto da cidade, pero a obra non se rematou a tempo e os cazas trasladáronse por estrada ata León.

O concello de Vigo fíxose cargo do proxecto co apoio de empresarios locais. Debido á falta de medios entre 1936 e 1938 milleiros de homes de Vigo, Lavadores e Mos foron obrigados a traballar 2 días ao mes nas obras por orde das autoridades militares. Porén, en 1937 as autoridades nacionais deron prioridade á construción do aeroporto de Santiago de Compostela e as obras en Vigo quedaron case paralizadas.

En 1940 o Ministerio do Aire asumiu as obras, redactando un novo proxecto e cun presuposto de 2 millóns de pesetas, e estas declaráronse de "urxencia", polo que o aeroporto se construíu entre 1947 e 1952. O aeroporto abriríase ao tráfico o 20 de abril de 1954, aínda coas instalacións complementarias sen rematar, e o primeiro avión, un Douglas DC-3 de Iberia procedente de Madrid, aterraría o día 25 dese mesmo mes. Aos poucos meses a ruta pasaría a ser operada por Aviaco.

Na década dos 60 reformáronse as instalacións, en 1973 construíuse a torre de control, e en 1974 a nova terminal. Nos anos seguintes ampliáronse a zona de estacionamento e a pista de aterraxe para permitir a operación dos Douglas DC-9, chegando así o seu primeiro voo internacional en 1981.

O novo edificio da terminal fíxose en 1995 e ese mesmo ano ampliouse a plataforma. No ano 2004 comezou a funcional o sistema ILS de categoría II/III.

En 2011 inaugurouse un novo estacionamento con capacidade para 2 500 vehículos, e en 2014 rematouse a ampliación da terminal iniciada en 2010, pasando dunha superficie de 8.700 a 22.000 m².

 Accidente do 1994 

O accidente de Peinador foi o terceiro accidente de importancia na historia da aviación comercial en Galicia. O 21 de marzo de 1994, o avión DC-9 da compañía Aviaco que cubría a liña regular dende Madrid co aeroporto de Peinador (Vigo), tomou terra uns 75 m antes do comezo da pista. Non houbo vítimas mortais.

 Aeroliñas e destinos 
miniatura|Mostradores de facturación.
As compañías aéreas que operan no aeroporto de Peinador son:

Conta con dúas tendas, tres aparcadoiros e acceso mediante a liña 9A dos autobuses Vitrasa, aínda que tamén varias compañías de alugueiro de vehículos están incluídas nas súas instalacións:
 Avis.
 Europcar.
 Hertz.
 National Atesa.centro|miniatura|1085x1085px|Panorámica do aeroporto

 Datos de tráfico 
+Pasaxeiros do aeroporto de Vigo 2004-2019 (en millóns) 
AnoNº depasaxeirosT MercancíasOperacións2004911 9741.02915.45820051 108 7201.36318.85520061 188 0461.25219.65520071 405 9681.95219.99920081 278 7621.48117.93420091 103 28579615.69820101 093 57690114.9412011976 1521.11314.1302012828 72557011.1842013678 72044810.6362014680 3874359.9142015713 5675369.5802016954 00647611.55720171 065 59577112 47920181 129 6891 06012 52620191 012 44754111 524Fonte: AENA

 Galería de imaxes 

 Notas 

 Véxase tamén 

 Outros artigos 
 Festival Aéreo Internacional de Vigo.
 Heliportos de Galicia.
 Ligazóns externas 
 Páxina oficial do aeroporto de Vigo na web de AENA

Vigo
Categoría:Transporte en Vigo
Categoría:Arquitectura civil en Vigo